CELEX: 62021TB0497
Language: hu
Date: 2021-10-20 00:00:00
Title: T-497/21 R. sz. ügy: A Törvényszék elnökének 2021. október 20-i végzése – Girardi kontra EUIPO („Ideiglenes intézkedés iránti kérelem – Európai uniós védjegy – Hivatásos képviselet – Végrehajtás felfüggesztése iránti kérelem – A sürgősség hiánya”)

2021.12.13.   
            
            
               HU
            
            
               Az Európai Unió Hivatalos Lapja
            
            
               C 502/30
            
         
      A Törvényszék elnökének 2021. október 20-i végzése – Girardi kontra EUIPO
      (T-497/21 R. sz. ügy)
      („Ideiglenes intézkedés iránti kérelem - Európai uniós védjegy - Hivatásos képviselet - Végrehajtás felfüggesztése iránti kérelem - A sürgősség hiánya”)
      (2021/C 502/47)
      Az eljárás nyelve: angol
      
         Felek
      
      
         Felperes: Giovanna Paola Girardi (Madrid, Spanyolország) (képviselő: Macías Bonilla ügyvéd)
      
         Alperes: az Európai Unió Szellemi Tulajdoni Hivatala (EUIPO) (képviselő: A. Söder és G. Predonzani meghatalmazottak)
      
         Az ügy tárgya
      
      Az EUMSZ 278. és EUMSZ 279. cikk alapján benyújtott, egyrészt az EUIPO 2021. június 14-i, a felperesnek az EUIPO előtti képviseleti jogosultságáról szóló határozata, másrészt az EUIPO európai uniós védjegyek vizsgálatára vonatkozó iránymutatásainak a spanyol ügyvédek által ellátott hivatásos képviseletre vonatkozó része (A. rész, 5. szakasz, 1. melléklet) végrehajtásának felfüggesztése iránti kérelem
      
         A végzés rendelkező része
      
      
                  1)
               
               
                  A Törvényszék az ideiglenes intézkedés iránti kérelmet elutasítja.
               
            
                  2)
               
               
                  A Törvényszék a költségekről jelenleg nem határoz.